
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Privind actualizarea Devizului General pentru obiectivul de investitii “Amenajare strada 
Prof. Mircea Neamtu”


                                                   Motivul emiterii proiectului de hotărâre

                1.Descrierea situaţiei actuale 
             Direcţia Edilitară are cuprins în programul de investiţii pe anul 2017 obiectivul de investiţii ,,Amenajare strada Prof. Mircea Neamţu”.
	Strada Profesor Mircea Neamţu este amplasat în zona de sud a municipiului Timişoara, având o lungime de 378,00 m şi face legătura între străzile Mureş (la nord ) şi Musicescu  (la sud). Sectorul de drum propus spre amenjare, în momentul de faţă, nu se prezintă într-o situaţie bună din punct de vedere al viabilităţii rutiere precum şi pentru traficul pietonal.

               2. Schimbări preconizate și rezultate așteptate
             Municipiul Timişoara beneficiază de finanţare prin Programul National de Dezvoltare Locală 2017-2020 pentru obiectivul de investiţii  “Amenajare stradă profesor Mircea Neamtu“, cu valoare alocată de la bugetul de stat de 1.230.587,87 lei.
             Municipiului Timişoara a achiziţionat în cursul anului 2009 Studiul de Fezabilitate pentru ,,Amenajare stradă Profesor Mircea Neamţu”, realizat de S.C. SIT INFRASTRUCTURE S.R.L. conform contractului de proiectare nr. 10/13.01.2009. 
             Prin HCL nr.262/30.06.2009 a fost aprobat acest Studiu de Fezabilitate.
             Având în vedere că Studiul de fezabilitate a fost întocmit în anul 2009, s-a solicitat actualizarea Devizului General, ţinând cont de valoarea contractelor de achiziţii publice şi modificarea cotei TVA. Totodata, obiectivul de investiţii arătat fiind inclus pe lista PNDL 2017-2020, sursa de finanţare va fi atât de la bugetul de stat cât şi de la bugetul local.
            Faţă de cele arătate mai sus, in vederea încheierii contractului de finanţare, este necesară adoptarea unei noi hotărâri de consiliu pentru aprobarea actualizării Devizului General al obiectivului de investiţii“Amenajare strada Prof. Mircea Neamtu”.
                  3. Concluzii        
              Prin urmare, în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare proiectul de hotărâre privind actualizarea Devizului General pentru obiectivul de investiţii “Amenajare strada Prof. Mircea Neamtu”.

